OpenLLM-France/wikimedia huggingface dataset:
# Kenbridge

Kenbridge és una població dels Estats Units a l'estat de Virgínia. Segons el cens del 2000 tenia 1.253 habitants.

## Demografia

Segons el cens del 2000, Kenbridge tenia 1.253 habitants, 529 habitatges, i 320 famílies. La densitat de població era de 237,1 habitants per km².
Dels 529 habitatges en un 20,8% hi vivien nens de menys de 18 anys, en un 38,9% hi vivien parelles casades, en un 15,9% dones solteres, i en un 39,5% no eren unitats familiars. En el 35,7% dels habitatges hi vivien persones soles el 19,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,24 i el nombre mitjà de persones que vivien en cada família era de 2,83.
Per edats la població es repartia de la següent manera: un 21,9% tenia menys de 18 anys, un 9,8% entre 18 i 24, un 23% entre 25 i 44, un 25,9% de 45 a 60 i un 19,4% 65 anys o més.
L'edat mediana era de 41 anys. Per cada 100 dones de 18 o més anys hi havia 99 homes.
La renda mediana per habitatge era de 26.818 $ i la renda mediana per família de 38.929 $. Els homes tenien una renda mediana de 22.083 $ mentre que les dones 18.456 $. La renda per capita de la població era de 15.386 $. Entorn de l'11,4% de les famílies i el 18,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kenbridge». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Kenbridge». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Pachhegam

Pachhegam fou un estat tributari protegit de l'agència de Kathiawar al prant de Gohelwar, presidència de Bombai. La superfície era de 26 km² i estava format per quatre pobles amb dos tributaris separats. Els ingressos estimats eren de 3.700 lliures i el tribut de 212 lliures pel Gaikwar de Baroda i 68 pel nawab de Junagarh. La capital era Pachhegam, a 20 km al sud-est de Dhola. L'estat estava governat per rajputs gohels però era seu d'un important nucli de bramans nagars La població de l'estat el 1881 era de 3.655 habitants, dels quals 2.679 vivien a la capital.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Golspie

Golspie (en gaèlic escocès: Goillspidh) és una localitat escocesa localitzada a Sutherland, al nord de les Terres Altes, a la costa del mar del Nord prop del pujol de Ben Bhraggie. La seva població és d'1.650 habitants.
L'origen etimològic de la localitat procedeix del nòrdic antic el significat del qual és "Població en el barranc".
En el lloc es troba la reserva natural nacional de Loch Fleet amb gran diversitat de fauna aviaria i marina. Quant a la flora, es troba en els boscos de Balblair.

## Cultura

Entre 1977 i 1995 van organitzar el festival musical National Mod.
La localitat disposa d'un grup coral i de col·legis de dansa. A principis d'agost se celebra un festival musical municipal amb desfilades de gaiters en la producció de concerts de bandes.

## Transport

Golspie disposa d'una estació ferroviària que pertany a la Far North Line del sistema de ferrocarrils britànics.
Els autobusos estan operats per Stagecoach in the Highlands i cobreix la ruta X99.

## Bibliografia

* Golspie: Contributions to its Folklore, 1887, Annie and Bella Cumming and others.

## Referències

* ↑ Maclean, R. (nd) Gaelic and Norse in the Landscape: Place names in Caithness and Sutherland, Scottish Natural Heritage, ISBN 978-1-85397-633-9
* ↑ List of Mod's places for each year on Sabhal Mòr Ostaig website
* ↑ Berriedale ● Dunbeath ● Wick ● Gills Bay & Inverness ● Dornoch ● Golspie ● Brora ● Dunbeath ● Thurso Timetable at stagecoachbus.com

## Galeria

* Golspie centre del poble
* Golspie litoral
* Dunrobin Castell
# Torrent Morer

El Torrent Morer és un afluent per l'esquerra de la Rasa del Fornell el curs del qual transcorre íntegrament pel terme municipal de Navès.

## Xarxa hidrogràfica

La xarxa hidrogràfica del Torrent Morer està integrada per un total de 7 cursos fluvials. A banda del corrent principal, 5 són tributaris de 1r nivell de subsidiarietat i 1 ho és de 2n nivell.
La totalitat de la xarxa suma una longitud de 5.512 m. que transcorren íntegrament pel terme municipal de Navès.

## Referències

* 1 2 3 Mapa de l'ICC
* ↑ Aquest topònim no figura al Nomenclàtor oficial de toponímia major de Catalunya, però sí a l'edició digital del mapa de Catalunya de l'ICC (escales 1:10.000 i 1:5.000).
* 1 2 3 «Xarxa de rius de les conques principals de Catalunya». Arxivat de l'original el 2010-09-22. [Consulta: 30 maig 2010].
* ↑ Aquest curs fluvial apareix al web de la XRCC. Per contra, no apareix al mapa de l'ICC en cap de les seves escales per bé que la configuració de les corbes de nivell permet endevinar el seu curs.
# Naixement virginal

La doctrina del naixement virginal és la doctrina cristiana que assegura Jesús de Natzaret va néixer d'una verge, Maria. També inclou l'enteniment que el seu espòs, Josep, no tenia relacions amb ella durant l'embaràs, segons l'Evangeli de Mateu 1:5. Això es diferencia de la doctrina de la Immaculada Concepció, que es refereix a la concepció de la mateixa Maria.

## Referències

* ↑ Ryrie, Charles Teología bíblica del Nuevo Testamento 1979 p.38 «El significat del naixement virginal. El naixement virginal significa que la concepció de Crist va ser sense un pare humà i així contrari al procés natural. »
# Ecopower

Ecopower és una cooperativa belga fundada el 1991, amb l'objectiu de finançar projectes d'energia renovable a Flandes.
Des de la liberalització del mercat d'energia a Flandes (juliol 2003) Ecopower esdevenia un proveïdor d'electricitat verda dins de Bèlgica. Al final del 2010 l'1% de les cases flamenques van ser subministrades per Ecopower. La cooperativa va inspirar a la creació d'altres cooperatives d'energia per tot Europa. La cooperativa compra i construeix plantes de generació d'electricitat renovable, com molins eòlics i centrals hidràuliques, dins de Bèlgica. Els projectes en aquests darrers anys inclouen turbines de vent a Eeklo, Gistel i Ghent, i de turbines hidroelèctriques a Rotselaar, Hoegaarden i Overijse.
La cooperativa estava formada per 50.000 membres a data del 2017. El 40 % dels quals han instal·lat plaques solars en els seus habitatges. Ecopower és membre del grup de Bèlgica de cooperatives renovables REScoop.be i el grup europeu de cooperatives renovables REScoop.eu.

## Referències

* ↑ (pse). «DE NIEUWE ENERGIEMAKERS (1). Albertkanaal is de toekomst».
* ↑ «I D A E - ECOPOWER brings together Flemish citizens to invest in renewable energy».
* 1 2 «En Belgique, la petite Ecopower turbine fort».
* ↑ Elsa Panadès. «Le Pays Catalan, vitrine des énergies renouvelables ?», 19-01-2018. [Consulta: 7 desembre 2018].
* ↑ Wiebe Eekman. «Ecopower viert op algemene vergadering vier nieuwe windmolens in Asse», 11-04-2015. [Consulta: 7 desembre 2018].
* ↑ Ecopower - Lloc web oficial
* ↑ Joanna Roberts. «Cutting out the middleman in renewable energy», 13-02-2017. Arxivat de l'original el 2018-12-09. [Consulta: 7 desembre 2018].
* ↑ «Renewable energy co-operatives: Europe can literally be powered by its people», 31-01-2017. [Consulta: 7 desembre 2018].
# Paltoga

Paltoga - Палтога (rus) - és un poble de l'óblast de Vólogda, a Rússia. L'església de l'Epifania fou construïda en 1733.

## Referències

* ↑ Traimond, Véra. Architecture de la Russie ancienne: XVe-XVIIe siècles (en anglès). Editions Hermann, 2003, p. 304. ISBN 2705664343.
# Keles

La competició keles era una cursa entre poltres muntats per genets.

## Referències

* ↑ Cursa de poltres amb genets.(anglès)
# Manaquís

Manaquí és el nom comú que s'aplica a les espècies de la família dels píprids (Pipridae), dins l'ordre dels passeriformes. Són un grup d'aus neotropicals amb mascles generalment de brillants colors.

## Morfologia

* Són aus petites i compactes que fan 7 – 15 cm de llargària, amb un pes de 8 – 30 gr.
* Tenen un bec petit en un cap gran.
* Els mascles de moltes de les espècies tenen un plomatge amb colors molt vistosos, negres amb zones contrastades vermelles, taronges, blaves o grogues. Les femelles són de colors molt més apagats. En algunes espècies de colors modests, no hi ha dimorfisme sexual

## Hàbitat i distribució

Viuen en els pisos inferiors del bosc d'Amèrica Central i del Sud.

## Reproducció

No formen parelles. Els mascles fan complexes parades de festeig i després de copular amb la femella se desentenen de qualsevol tasca de cria. La femella fa un niu en forma de tassa entre la vegetació baixa, on pon dos ous que covarà 17 – 21 dies. Alimenten els pollets amb regurgitant insectes i fruites de la seva dieta.

## Alimentació

S'alimenten de fruites i insectes que atrapen amb ràpids vols.

## Taxonomia

Els membres del gènere Schiffornis que antany es classificaven en aquesta família, modernament són situats als titírids (Tityridae). La classificació del Congrés Ornitològic Internacional (versió 10.2, 2020) inclou 17 gèneres amb 53 espècies.
* Gènere Neopelma, amb 5 espècies.
* Gènere Tyranneutes, amb dues espècies.
* Gènere Xenopipo, amb dues espècies.
* Gènere Heterocercus, amb tres espècies.
* Gènere Manacus, amb 4 espècies.
* Gènere Pipra, amb tres espècies.
* Gènere Machaeropterus, amb 5 espècies.
* Gènere Pseudopipra, amb una espècie: manaquí de capell blanc (Pseudopipra pipra).
* Gènere Ceratopipra, amb 5 espècies.
* Gènere Cryptopipo, amb una espècie: manaquí verd (Cryptopipo holochlora)
* Gènere Chloropipo, amb dues espècies.
* Gènere Lepidothrix, amb 8 espècies.
* Gènere Ilicura, amb una espècie: manaquí militar (Ilicura militaris).
* Gènere Masius, amb una espècie: manaquí aladaurat (Masius chrysopterus).
* Gènere Corapipo, amb tres espècies.
* Gènere Antilophia, amb dues espècies.
* Gènere Chiroxiphia, amb 5 espècies.

## Referències

* ↑ David W. Snow (1986). Manaquines y contingas (p.324 -327). Enciclopedia de las Aves. Ed Orbis S.A. Barcelona. ISBN 84-7634-548-8
* ↑ Remsen, J. V., Jr., C. D. Cadena, A. Jaramillo, M. Nores, J. F. Pacheco, M. B. Robbins, T. S. Schulenberg, F. G. Stiles, D. F. Stotz, & K. J. Zimmer. 2007. A classification of the bird species of South America. Arxivat 2009-03-02 a Wayback Machine. American Ornithologists' Union. Accessed 12 December 2007.
# Resolució 1475 del Consell de Seguretat de les Nacions Unides

La Resolució 1475 del Consell de Seguretat de les Nacions Unides fou adoptada per unanimitat el 14 d'abril de 2003. Després de reafirmar totes les resolucions sobre la situació a Xipre, en particular la resolució 1250 (1999), el Consell va lamentar la manca d'acord en un pla de regularització del país, a causa de l'"enfocament negatiu" del lideratge turcoxipriota.
La resolució va reiterar la importància d'assolir un acord polític global a Xipre i va encomiar al secretari general Kofi Annan per haver utilitzat la seva iniciativa de presentar un pla d'acord per reduir les diferències entre la República de Xipre i de Xipre del Nord. Va lamentar l'enfocament del lideratge turcoxipriota que va retardar un possible acord sobre un pla de referèndum simultani que va negar als turcs i grecoxipriotes la possibilitat de decidir per si mateixos, la qual cosa significa que no hi hauria cap conclusió abans del 16 d'abril de 2003, quan es signaria l'adhesió a la Unió Europea. El Consell havia descrit el pla del secretari general com a "base única" per a noves converses.
El Consell de Seguretat va donar suport al pla de Kofi Annan del 26 de febrer de 2003 i va convidar a tots els interessats a negociar en el marc dels seus bons oficis.

## Referències

* 1 2 «Security Council regrets failure to reach agreement on settlement plan for Cyprus, citing 'negative approach' of Turkish Cypriot leaders». United Nations, 14-04-2003.
* ↑ McCormack, T.; McDonald, Avril Yearbook of International Humanitarian Law – 2003, Volume 6; Volume 2003. Cambridge University Press, 2006, p. 270. ISBN 978-90-6704-203-1.
* ↑ «Security Council backs Annan's 'carefully balanced' plan on Cyprus». United Nations News Centre, 14-04-2003.
* ↑ Hannay, David. Cyprus: the search for a solution. I.B. Tauris, 2005, p. 224. ISBN 978-1-85043-665-2.

## Vegeu també

* Llista de resolucions del Consell de Seguretat de les Nacions Unides 1401 a la 1500 (2002 - 2003)
* Conflicte de Xipre

## Enllaços externs

* PDF Text de la Resolució a UN.org
# Tres Cruces (Montevideo)

Tres Cruces és un barri (barrio) del sud de Montevideo, Uruguai. Es troba a 2 km del centre.
Limita amb els barris de Cordón al sud i oest, La Comercial i Larrañaga al nord, i La Blanqueada i Parque Batlle-Villa Dolores a l'est. El nom del barri es tradueix com "tres creus," fent referència a les tres principals avingudes de la ciutat que intersecten en aquesta zona: 18 de Julio, Bulevar Artigas i 8 de Octubre. També és el punt de naixement de l'Avinguda Itàlia.
El 1813, va ser el lloc del “Congrés Tres Creus” i de l'edició de les “Instruccions de l'any XIII” per José Gervasio Artigas en un intent per establir un govern independent per a la Lliga Federal, a la llavors Banda Oriental.

## Punts d'interès

El barri és seu de la principal estació d'autobusos del país, d'un gran centre comercial, i de molts hospitals i escoles. Diversos monuments importants també s'ubiquen aquí. Un és l'Obelisc als Constituents de 1830, fundat el 1930 per commemorar els cent anys de la independència de l'Uruguai i de la primera Constitució. Una creu gran i l'estàtua del Papa Joan Pau II es troben a la rodalia de l'Obelisc, celebrant la primera visita oficial al país. Sobre la terminal d'autobusos s'ubica la Plaça de la Bandera, un monument erigit en honor de Fructuoso Rivera, el fundador del Partit Colorado i el primer president de l'Uruguai.

### Imatges

* Mapa del barri.
* La Creu Papal amb l'estàtua de Joan Pau II.
* Monument d'Alberto Candeau.
* L'Obelisc dels Constituents de 1830.

## Referències

* ↑ Wikimapia: Tres Cruces, Montevideo
* ↑ Revista Raíces / Història del barri Tres Cruces (castellà)
# Monticello (Iowa)

Monticello és una població dels Estats Units a l'estat d'Iowa. Segons el cens del 2000 tenia 3.607 habitants.

## Demografia

Segons el cens del 2000, Monticello tenia 3.607 habitants, 1.538 habitatges, i 979 famílies. La densitat de població era de 378,4 habitants/km².
Dels 1.538 habitatges en un 26,9% hi vivien nens de menys de 18 anys, en un 51,4% hi vivien parelles casades, en un 9,4% dones solteres, i en un 36,3% no eren unitats familiars. En el 31,5% dels habitatges hi vivien persones soles el 17,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,26 i el nombre mitjà de persones que vivien en cada família era de 2,82.
Per edats la població es repartia de la següent manera: un 23,1% tenia menys de 18 anys, un 7,3% entre 18 i 24, un 24,5% entre 25 i 44, un 21,3% de 45 a 60 i un 23,8% 65 anys o més.
L'edat mediana era de 42 anys. Per cada 100 dones de 18 o més anys hi havia 82,2 homes.
La renda mediana per habitatge era de 34.932 $ i la renda mediana per família de 42.616 $. Els homes tenien una renda mediana de 30.324 $ mentre que les dones 20.998 $. La renda per capita de la població era de 16.699 $. Entorn del 3,6% de les famílies i el 7,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Monticello». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Monticello». American Fact Finder. Oficina del Cens dels Estats Units, 12-01-2010.
# Ask.fm

Ask.fm és un lloc web creat el 16 de juny del 2010 com a xarxa social on es poden fer preguntes de qualsevol tipus anònimament. També es pot posar "m’agrada" a les respostes que es fan a les preguntes i pots rebre preguntes també. Per poder fer i rebre preguntes i posar "m’agrada" has d'estar registrat a la xarxa social tot i que si no hi ets pots veure les respostes que es fan.
Va ser fundat a Letònia per Ilja Terebin com a competidora de Formspring. Majoritàriament les respostes van ser casos àmpliament informats sobre els casos de pedofília, missatges ofensius anònim i per dos aparents suïcidis com a resultat de tal assetjament. L'edat mínima per fer-se ask són 13 anys.
Fou comprat en 2014 per Ask.com amb la intenció d'incrementar la seva seguretat.

## Funcionament de l'aplicació

Ask.fm és una aplicació fàcil d'utilitzar per als usuaris. Primer cal registrar-se mitjançant un correu electrònic o compte de facebook. Es necessita un nom d'usuari i una contrasenya, el nom d'usuari, una vegada creat, no es pot canviar. Un cop creat el compte, es poden editar camps del menú principal. A l'apartat de configuració, dins del perfil, es pot canviar la informació personal.
L'aplicació consta de quatre menús principals: l'inici, les preguntes, el teu perfil, i llistat d'amics (o gent a la que segueixes).

## Preguntes i respostes

Es poden fer preguntes amb anònim sense registrar-se, si l'usuari al qual fas la pregunta permet preguntes anònimes. També es poden fer preguntes sense anònim, sempre que estiguis registrat.
Les preguntes que tinguis pendents per respondre, pots, o bé suprimir-les, o respondre-les. És aconsellable respondre amb respecte i amb continguts inofensius, ja que ask et podria esborrar la resposta.

## Seguidors

Si estas registrat pots seguir als usuaris que tu vulguis, ells no veuran que els segueixes, és a dir, és anònim, igual que hom no pot veure qui et segueix, però sí als usuaris que segueixes. Al seguir una persona pots veure les seves respostes i respostes d'altres usuaris a les que ha posat "m'agrada".

## Referències

* 1 2 Kenins, Laura «Latvian Web site at center of cyber-bullying inquiry». The Baltic Times. Baltic News Ltd. [Riga], 14-11-2012.
* ↑ Plantilla:Cite newsb

## Enllaços externs

* ask.fm Arxivat 2014-12-01 a Wayback Machine.
* Problemes de la pàgina ask.fm
* Avantatges i desvantatges Arxivat 2014-11-29 a Wayback Machine.
Ask's famosos: Broken smiles https://ask.fm/albertcrezzio, The Teke show https://ask.fm/Frasessparatodos, etc.
# Kelford

Kelford és una població dels Estats Units a l'estat de Carolina del Nord. Segons el cens del 2000 tenia 245 habitants.

## Demografia

Segons el cens del 2000, Kelford tenia 245 habitants, 99 habitatges i 51 famílies. La densitat de població era de 185,5 habitants per km².
Dels 99 habitatges en un 24,2% hi vivien nens de menys de 18 anys, en un 25,3% hi vivien parelles casades, en un 19,2% dones solteres, i en un 47,5% no eren unitats familiars. En el 44,4% dels habitatges hi vivien persones soles el 26,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,47 i el nombre mitjà de persones que vivien en cada família era de 3,69.
Per edats la població es repartia de la següent manera: un 29,8% tenia menys de 18 anys, un 9,4% entre 18 i 24, un 20% entre 25 i 44, un 24,9% de 45 a 60 i un 15,9% 65 anys o més.
L'edat mediana era de 38 anys. Per cada 100 dones de 18 o més anys hi havia 75,5 homes.
La renda mediana per habitatge era de 21.750 $ i la renda mediana per família de 29.375 $. Els homes tenien una renda mediana de 22.000 $ mentre que les dones 20.972 $. La renda per capita de la població era de 9.945 $. Entorn del 22,6% de les famílies i el 27,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kelford». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- Kelford». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Manas (heroi)

Manas és l'heroi suprem de la tradició èpica i oral dels quirguisos.
Manas o la seva família apareixen a tots els poemes èpics. Quatre milions de versos han estat registrats al llarg del segle XX al Kirguizstan. Manas ha estat utilitzat sovint com a figura cabdal del nacionalisme quirguís.
A la tradició Mana té un sol fill, Semetey, i un sol net, Seytek.

## Referències

* Enciclopèdia de l'Islam, VI, 355

## Vegeu també

* Poema èpic de Manas
# Resolució 1471 del Consell de Seguretat de les Nacions Unides

La Resolució 1471 del Consell de Seguretat de les Nacions Unides fou adoptada per unanimitat el 28 de març de 2003. Després de reafirmar totes les resolucions sobre la situació a Afganistan, el Consell va ampliar el mandat de la Missió d'Assistència de les Nacions Unides a l'Afganistan (UNAMA) per un període addicional de dotze mesos fins al 28 de març de 2004.
El Consell de Seguretat va reafirmar el seu compromís amb la sobirania, la integritat territorial, la independència i la unitat de l'Afganistan i va reconèixer a l'Administració Transitòria Afganesa com a govern legítim fins a les eleccions previstes de 2004. També va aprovar l'acord de la "Declaració de Kabul sobre les bones relacions de veïns" (com en la Resolució 1453), i va destacar el paper central de les Nacions Unides per ajudar al poble afganès a reconstruir el seu país.
La resolució va aprovar l'establiment d'una unitat electoral dins de la UNAMA. Si es va subratllar encara més que la provisió de recuperació i reconstrucció a través de l'Administració de Transició podria contribuir a l'aplicació de l'acord de Bonn, i va donar suport al Representant Especial del Secretari General per Afganistan, Lakhdar Brahimi. Es va demanar a la UNAMA que proporcionés assistència a la Comissió Afganesa Independent de Drets Humans i es va instar a totes les parts afganeses a cooperar amb la missió en l'aplicació del seu mandat i assegurar la seguretat del personal. També s'ha requerit a la Força Internacional d'Assistència i de Seguretat (ISAF) per cooperar amb Brahimi i el Secretari General durant la implementació del seu mandat d'acord amb la Resolució 1444 (2002).
Finalment, el secretari general Kofi Annan va rebre instruccions per informar cada quatre mesos sobre l'aplicació de la resolució actual.

## Referències

* ↑ «Security Council extends Afghanistan mission until 28 March 2004». United Nations, 28-03-2003.
* ↑ Conte, Alex. Security in the 21st century: the United Nations, Afghanistan, and Iraq. Ashgate Publishing, Ltd, 2005, p. 80. ISBN 978-0-7546-2442-4.
* 1 2 McCormack, T.; McDonald, Avril Yearbook of International Humanitarian Law – 2003, Volume 6; Volume 2003. Cambridge University Press, 2006, p. 268. ISBN 978-90-6704-203-1.

## Vegeu també

* Llista de resolucions del Consell de Seguretat de les Nacions Unides 1401 a la 1500 (2002 - 2003)
* Guerra de l'Afganistan

## Enllaços externs

* PDF Text de la Resolució a UN.org